**ΑΠΟΤΕΛΕΣΜΑΤΑ ΚΠΓ – ΓΑΛΛΙΚΗ ΓΛΩΣΣΑ (ΜΑΙΟΣ 2023)**

Το Λύκειο Παναιτωλίου συμμετείχε για πρώτη φορά στις εξετάσεις του Κρατικού Πιστοποιητικού Γλωσσομάθειας, στο **Β’ επίπεδο** της γαλλικής γλώσσας.

Συγκεκριμένα, συμμετείχε η μαθήτρια **Στραβομύτη Χρυσούλα**, η οποία αφού έλαβε το Α2 μέσω του γυμνασίου Παναιτωλίου, συνέχισε για το επίπεδο Β1 στην Α’ λυκείου, το οποίο έλαβε με άριστη μάλιστα βαθμολογία (107 / 119).

Συγχαίρουμε την μαθήτριά μας και της ευχόμαστε και εις ανώτερα!

(Υπεύθυνη εκπαιδευτικός: Κοκκίνη Ρία, ΠΕ 05)



**Λίγα λόγια για το ΚΠΓ:**

Το σύστημα εξετάσεων για το Κρατικό Πιστοποιητικό Γλωσσομάθειας (ΚΠΓ), έχει ευρωπαϊκό προσανατολισμό και υιοθετεί τις αρχές που τίθενται από το Συμβούλιο της Ευρώπης (ΣτΕ) και την Ευρωπαϊκή Επιτροπή (ΕΕ).

Η πρώτη βασική συνισταμένη αυτών των αρχών είναι η εξάβαθμη κλίμακα γλωσσομάθειας του ΣτΕ, η οποία παρατίθεται στον πιο κάτω πίνακα.

**ΓΕΝΙΚΑ ΕΠΙΠΕΔΑ ΓΛΩΣΣΟΜΑΘΕΙΑΣ / ΕΠΙΜΕΡΟΥΣ ΕΠΙΠΕΔΑ ΓΛΩΣΣΟΜΑΘΕΙΑΣ**

**Α Βασικός χρήστης της γλώσσας**

Α1 Στοιχειώδης γνώση

Α2 Βασική γνώση

**Β Ανεξάρτητος χρήστης της γλώσσας**

Β1 Μέτρια γνώση

Β2 Καλή γνώση

**Γ Ικανός χρήστης της γλώσσας**

 Γ1 Πολύ καλή γνώση

Γ2 Άριστη γνώση

Είναι ένα πιστοποιητικό αναγνωρισμένο στην Ελλάδα και στα κράτη-μέλη της Ευρωπαϊκής Ένωσης.

Τα εξέταστρα για τις εξετάσεις του ΚΠΓ είναι χαμηλότερα από κάθε άλλο αναγνωρισμένο πιστοποιητικό γλωσσομάθειας.

Το ΚΠΓ παρέχει δωρεάν πρόσβαση σε προηγούμενα θέματα.

Το ΚΠΓ γλιτώνει το γονιό από περιττά έξοδα μέσα από τη διαβαθμισμένη εξέταση, που δίνει τη δυνατότητα στο μαθητή με υψηλή επίδοση να πιστοποιήσει νωρίτερα τις γνώσεις του στην ξένη γλώσσα.

Το ΚΠΓ με τη διαβαθμισμένη εξέταση πλησιάζει τις ανάγκες του κάθε υποψηφίου, δίνοντάς του τη δυνατότητα να δοκιμάσει τις ικανότητές του σε δύο επίπεδα μέσα από μια μόνο εξέταση.

Ο σχεδιασμός και τα θέματα των εξετάσεων του ΚΠΓ για όλες τις γλώσσες είναι βασισμένα σε επιστημονικές έρευνες που διεξάγονται στο Εθνικό και Καποδιστριακό Πανεπιστήμιο Αθηνών και το Αριστοτέλειο Πανεπιστήμιο Θεσσαλονίκης. Αυτό εξασφαλίζει την εγκυρότητα και την αξιοπιστία των εξετάσεων που ελέγχονται από τις επιστημονικές ομάδες των δύο Πανεπιστημίων.

Οι εξετάσεις του ΚΠΓ είναι αδιάβλητες καθώς ακολουθούν την ίδια διαδικασία με τις Πανελλήνιες εξετάσεις.

Οι εξετάσεις του ΚΠΓ σχεδιάζονται αποκλειστικά για τον Έλληνα χρήστη της ξένης γλώσσας.

Το ΚΠΓ χρησιμοποιεί αυθεντικά κείμενα, εξετάζοντας την ικανότητα του παιδιού σας να μεταφέρει κάποιες από τις πληροφορίες τους στην ξένη γλώσσα. Του εξασκεί δηλαδή την ικανότητα διαμεσολάβησης.

Εξοικειώνει και ζητά από τον υποψήφιο παραγωγή διαφόρων κειμένων (π.χ. e-mail, κείμενο σε blog), με τα οποία έρχεται κανείς σε επαφή σε συνθήκες πραγματικής επικοινωνίας.

Το ΚΠΓ περιλαμβάνεται στο προσοντολόγιο του ΑΣΕΠ και είναι αναγνωρισμένο στο δημόσιο και ιδιωτικό τομέα στην Ελλάδα.

Επίσης, ως πιστοποιητικό που εκδίδεται και φέρει τη σφραγίδα του Υπουργείου Παιδείας της Ελλάδας αναγνωρίζεται αυτόματα από επίσημα όργανα και υπηρεσίες των άλλων κρατών-μελών της Ευρωπαϊκής Ένωσης.

Μέσω της διαβαθμισμένης εξέτασης δίνεται η ευκαιρία στον υποψήφιο να δοκιμαστεί σε δύο επίπεδα ταυτόχρονα με μία μόνο εξέταση, γλιτώνοντας έτσι χρόνο και χρήματα. Οι υποψήφιοι που συμμετέχουν σε διαβαθμισμένη εξέταση έχουν περισσότερες πιθανότητες να λάβουν πιστοποίηση για ένα από τα δύο επίπεδα στα οποία θα εξεταστούν.

Πηγή : <https://www.minedu.gov.gr/grafeio-typoy/326-kpg>